題陳守宰仁和無倦堂二首  其二
作者：陳造
朝代：宋

paragraphs: 陳侯昔爲邑，鼓舞輦轂民。
爾來佐淮郡，喜詫有脚春。
例滿徯志望，正繄不已純。
帖焉受馴擾，初豈煩令申。
撫臨不云倦，依然舊持循。
終始秉厚德，邇遐沐深仁。
報政已捐日，設施方日新。
羣蠹繼革熄，千棟成逡巡。
向來簡齋僊，九德罄忱恂。
長源無涸流，盍嘗究所因。
一印妙心傳，千載挹聖真。
此學不勝用，企公嗣前塵。